Конструкции : Метални Будки
Металните будки неизменно присъстват най-вече в градската среда с безброй приложения. Те са най-разнообразни, предлагат атрактивна визия и функционалност за ползвателите. Металната будка представлява малка по размер кабина, изработена от метална конструкция и термопанели, която е преместваема. В повечето случаи тя има големи прозорци и по-малки тип гише, които да осигуряват достъп отвън и отвътре. Вратата също е неизменна част, която осигурява ползването на изделието. Най-разнообразното предназначение на металните будки обуславя и тяхното производство според нуждите и изискванията на клиента. Употребата им е в изключително много сфери и места:
- като охранителни кабини – поставят се на портали или ключови места в големи обекти, които имат нужда от жива охрана; предлагат място за охранителите, където да бъдат защитени от външните условия
- като търговски обекти – за продажба на вестници, цветя, сувенири, бърза закуска, дребни аксесоари и др.
- информационни точки – място, където даден служител може да бъде на разположение и дава информация – на изложения, панаири, конгреси, фестивали, състезания и други места, където хората се нуждаят от бърз достъп до информация от сътрудник
- билетна продажба – в близост до спирките на градски транспорт, на входовете на стадиони и други спортни съоръжения, увеселителни паркове, изложби, концерти и събития
- пунктове за плащане – за престой на паркинг, входни такси за различни обекти, плащане на пътни и гранични такси, за различни услуги и т.н.
Най-често срещания вариант на метална будка е за разпространение на преса. Тя представлява най-често кабина в квадратна форма, която има гише за продажба отпред и врата за служителя от задната страна. Освен това ние от Вайпърс.бг предлагаме проектиране и изработка на всякакъв вид будки и павилиони, които да отговарят на Вашите нужди и предпочитания. Формата и размерът могат да бъдат свободно избрани – правоъгълна или многоъгълна с различни по размер и форма отвори – врати и прозорци. Изключително важно е всичко това да бъде съобразено с бъдещата функция на металната будка. Точно затова служителите на Вайпърс.бг отделят специално внимание на първоначалната консултация. При нея ние правим оглед на мястото където ще се поставя павилионът и определяме начина на ползване. Тъй като стандартно размерът на будките е малък, наша основна цел е да ги проектираме и създаваме максимално удобни и функционални. Голяма част от удобството се състои в съвременните топлоизолационни материали – термопанели, изолационна каменна или минерална вата, полиуретанова пяна, изолационни подложки, ламиниран паркет, дограми от PVC профили и стъклопакет, PVC или метални врати. Вайпърс.бг предлага и възможност за облицоване с дърво или еталбонд по желание на клиента. Основната конструкция е от метал, която е изключително здрава и позволява многократно преместване, като единствено необходимото условие е да има бетонен фундамент. Той трябва да бъде нивелиран и подравнен, като по този начин се гарантира дългия период на експлоатация на металната будка.
Вайпърс.бг предлага изцяло индивидуално проектиране според изискванията и бюджета на клиента. При изработката ние използваме най-съвременни машини и технологии, които ни дават възможност да предоставим качество на най-добрата цена. Доверете ни се, за да се убедите, че качеството е наша запазена марка!